MT
17.1.2022
Il-Ġurnal Uffiċjali tal-Unjoni Ewropea
C 24/25
Sentenza tal-Qorti Ġenerali tal-10 ta’ Novembru 2021 – Google u Alphabet vs Il-Kummissjoni (Google Shopping) (Kawża T-612/17) (1) (“Kompetizzjoni – Abbuż ta’ pożizzjoni dominanti – Tiftix ġenerali u tiftix speċjalizzat ta’ prodotti fuq l-internet – Deċiżjoni li tikkonstata ksur tal-Artikolu 102 TFUE u tal-Artikolu 54 tal-Ftehim ŻEE – Abbuż permezz tal-effett ta’ lieva – Kompetizzjoni abbażi tal-mertu jew prattika antikompetittiva – Kundizzjonijiet ta’ aċċess mill-kompetituri għal servizz ta’ impriża dominanti li l-użu tiegħu ma jistax effettivament jiġi ssostitwit – Dehra ffavorita mill-Impriża dominanti tar-riżultati tas-servizz rispettiv tagħha ta’ tiftix speċjalizzat – Effetti – Effets – Neċessità li jiġi stabbilit xenarju kontrofattwali – Assenza – Ġustifikazzjonijiet oġġettivi – Assenza – Possibbiltà li tiġi imposta multa fid-dawl ta’ ċerti ċirkustanzi – Linji gwida għall-kalkolu tal-ammont tal-multi – Ġurisdizzjoni sħiħa”) (2022/C 24/31) Lingwa tal-kawża: l-Ingliż Partijiet Rikorrenti: Google LLC, li qabel kienet Google Inc. (Mountain View, California, l-Istati Uniti), Alphabet, Inc. (Mountain View) (rappreżentanti: T. Graf, R. Snelders, C. Thomas, K. Fountoukakos-Kyriakakos, avukati, R. O’Donoghue, M. Pickford, QC, u D. Piccinin, barrister) Konvenut: Il-Kummissjoni Ewropea (rappreżentanti: T. Christoforou, N. Khan, A. Dawes, H. Leupold u C. Urraca Caviedes, aġenti) Intervenjent insostenn tar-rikorrenti: Computer & Communications Industry Association (Washington, DC, l-Istati Uniti) (rappreżentanti: J. Killick u A. Komninos, avukati) Intervenjenti insostenn tal-kovenuta: Ir-Repubblika Federali tal-Ġermanja (rappreżentanti: J. Möller, S. Heimerl u S. Costanzo, aġenti), Awtorità tas-Sorveljanza EFTA (rappreżentanti: C. Zatschler u C. Simpson, aġenti), Bureau européen des unions de consommateurs (BEUC) (Brussell, il-Belġju) (rappreżentant: A. Fratini, avukat), Infederation Ltd (Crowthorne, ir-Renju Unit) (rappreżentanti: A. Morfey, S. Gartagani, L. Hannah, A. D’heygere, K. Gwilliam, solicitors, u T. Vinje, avukat), Kelkoo (Pariġi, Franza) (rappreżentanti: J. Koponen u B. Meyring, avukati), Verband Deutscher Zeitschriftenverleger eV (Berlin, il-Ġermanja) (rappreżentanti: T. Höppner, professur, P. Westerhoff u J. Weber, avukati), Visual Meta GmbH (Berlin) (rappreżentanti: T. Höppner, professur, u P. Westerhoff, avukat), BDZV – Bundesverband Digitalpublisher und Zeitungsverleger eV, li qabel kienet Bundesverband Deutscher Zeitungsverleger eV (Berlin) (rappreżentanti: T. Höppner, professeur, u P. Westerhoff, avukat), Twenga (Pariġi) (rappreżentanti: L. Godfroid, S. Hautbourg u S. Pelsy, avukati)
Suġġett Talba bbażata fuq l-Artikolu 263 TFUE u intiża, prinċipalment, għall-annullament tad-Deċiżjoni C(2017) 4444 finali tas-27 ta’ Ġunju 2017 li tirrigwarda proċediment skont l-Artikolu 102 TFUE u l-Artikolu 54 tal-Ftehim dwar iż-ŻEE (Il-Każ AT.39740 — Google Search (Xiri)), u, sussidjarjament, għall-eliminazzjoni jew għat-tnaqqis tal-ammont tal-multa imposta fuq ir-rikorrenti.
Dispożittiv 1) L-Artikolu 1 tad-Deċiżjoni C(2017) 4444 finali tas-27 ta’ Ġunju 2017 li tirrigwarda proċediment skont l-Artikolu 102 TFUE u l-Artikolu 54 tal-Ftehim dwar iż-ŻEE (Il-Każ AT.39740 — Google Search (Xiri)), huwa annullat biss sa fejn fih il-Kummissjoni Ewropea kkonstatat ksur ta’ dawn id-dispożizzjonijiet min-naħa ta’ Google LLC u ta’ Alphabet, Inc. fi tlettax-il suq nazzjonali tat-tiftix ġenerali fi ħdan iż-Żona Ekonomika Ewropea (ŻEE) abbażi tal-eżistenza ta’ effetti antikompetittivi f’dawn is-swieq.
2) Il-kumplament tar-rikors huwa miċħud.
3) Google u Alphabet għandhom ibatu l-ispejjeż rispettivi tagħhom u l-ispejjeż sostnuti mill-Kummissjoni bl-eċċezzjoni ta’ dawk sostnuti minn din tal-aħħar minħabba l-intervent ta’ Computer & Communications Industry Association.